2. ΝΟΜΟΣ υπ’ αριθ. 3484 της 30/31 Δεκ. 1955 Περί μέτρων προστασίας της σταφίδος σουλτανίνας. Άρθρ.1.-1.Προς τον σκοπόν της προστασίας της σουλτανοπαραγωγής, εντός του μηνός Ιουλίου εκάστου έτους το Υπουργικόν Συμβούλιον εισηγήσει των Υπουργών Εμπορίου και Γεωργίας καθορίζει την τιμήν ασφαλείας της σταφίδος σουλτανίνας, ως και την υπό της Κ.Σ.Ο.Σ. συγκεντρωθησομένην ποσότητα ταύτης επί τη καθοριζομένη τιμή ασφαλείας. 2.Αι λεπτομέρειαι της εφαρμογής της κατά τ’ ανωτέρω αποφάσεως του Υπουργικού Συμβουλίου καθορίζονται δι’ αποφάσεων του Διοικητικού Συμβουλίου της Κ.Σ.Ο.Σ., εγκρινομένων υπό των Υπουργών Εμπορίου και Γεωργίας. Άρθρ.2.-1.Η Κ.Σ.Ο.Σ. υποχρεούται όπως παραλαμβάνη την προσφερομένην αυτή υπό των παραγωγών σταφίδα σουλτανίναν κατ’ εφαρμογήν της εν τη παρ. 1 του άρθρ. 1 του παρόντος αποφάσεως του Υπουργικού Συμβουλίου και διαθέτει αυτήν εις το εσωτερικόν δια προχείρου δημοσίου πλειοδοτικού διαγωνισμού εις ον δύναται να συμμετέχη και η ιδία ως ενδιαφερόμενος εξαγωγεύς επί ίσοις όροις. 2.Η προς την Κ.Σ.Ο.Σ. παράδοσις υπό των παραγωγών της σταφίδος σουλτανίνας είναι προαιρετική. Άρθρ.3.-Προς εκπλήρωσιν των δια του παρόντος νόμου ανατιθεμένων εις την Κ.Σ.Ο.Σ. καθηκόντων και των εκ του καταστατικού σκοπών αυτής, των αναγομένων εις την μέριμναν δια την εισαγωγήν βελτιωμένων μεθόδων καλλιεργείας και αποξηράνσεως της σταφίδος σουλτανίνας και ταχτά, την βελτίωσιν της ποιότητος και την μείωσιν του κόστους παραγωγής, την προμήθειαν ειδών απαραιτήτων προς αποξήρανσιν, επεξεργασίαν και συσκευασίαν της σταφίδος σουλτανίνας και ταχτά, ως και ειδών χρησίμων δια την καλλιέργειαν των φυτειών της σταφίδος σουλτανίνας, καθορίζεται υπέρ της Κ.Σ.Ο.Σ. ο κάτωθι πόρος: Ποσοστόν 10% εκ του κατά το άρθρ. 3 του Α.Ν. 1450/1938 «περί κυρώσεως της δια του υπ’ αριθ. 17.7.38 Β.Δ/τος καθορισθείσης διατιμήσεως καθαρού οινοπνεύματος κλπ.» κέρδους του πραγματοποιημένου εκ της εισαγωγής και διαθέσεως μελάσσης ή ετέρας πρώτης ύλης δια την παραγωγήν οινοπνεύματος. Τα της αποδόσεως εις την Κ.Σ.Ο.Σ. του εσόδου τούτου καθορίζονται δι’ αποφάσεων των Υπουργών Εμπορίου και Οικονομικών. Ο ανωτέρω πόρος ως επίσης και οιοσδήποτε άλλος εξ εισφοράς πόρος θα διατίθενται υπό της Κ.Σ.Ο.Σ. αποκλειστικώς προς εκπλήρωσιν των εν τω παρόντι άρθρω ρητώς και του καταστατικού  της Κ.Σ.Ο.Σ. καθοριζομένων σκοπών, εν  ουδεμιά       δε        περιπτώσει       προς       κάλυψιν (Αντί της σελ. 691) Σελ. 691(α) Τεύχος 390-Σελ.75 Σουλτανίνα 16.Θ.ε.1-2 τυχόν ζημιών αυτής εξ εμπορικών και εξαγωγικών εργασιών αφορωσών εις την διάθεσιν σουλτανίνας. Άρθρ.4.-Αι διατάξεις του Ν.Δ. 696/1948 «περί αναγκαστικής ασφαλίσεως σταφιδοπαραγωγής» επεκτείνονται και επί της παραγωγής της σουλτανίνας, εφαρμοζομένων αναλόγως των διατάξεων του ως άνω Ν.Δ/τος. Το ανωτέρω Ν.Δ/μα περιελήφθη εις το άρθρ. 108 του Κώδικος νόμων περί Α.Σ.Ο. (ανωτ. σελ. 665). Η θέσις εις εφαρμογήν των ως άνω διατάξεων θέλει γίνει δι’ αποφάσεως του Υπουργικού Συμβουλίου προτάσει της Κ.Σ.Ο.Σ. Άρθρ.5.-Εις το Διοικητικόν Συμβούλιον της Κ.Σ.Ο.Σ. συμμετέχουσι πλην των υπό του καταστατικού αυτής προβλεπομένων μελών και ανά εις εκπρόσωπος των Υπουργείων Εμπορίου και Γεωργίας, αυξανομένου του αριθμού των μελών αυτού κατά δύο. Επίσης εις την Εκτελεστικήν Επιτροπήν συμμετέχει και ο εκπρόσωπος του Υπουργείου Εμπορίου, αυξανομένων των μελών αυτής κατά εν. Οι κατά τ’ ανωτέρω εκπρόσωποι των Υπουργείων Εμπορίου και Γεωργίας ορίζονται δι’ αποφάσεων των αρμοδίων Υπουργών. Άρθρ.6.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 